Kristian Kullamäe

Kristian Kullamäe (sündinud 25. mail 1999 Tallinnas) on Eesti profikorvpallur.

 Klubikarjäär 
Kristian Kullamäe on Audentese Spordigümnaasiumi kasvandik. Esimesed mängud Korvpalli Meistriliigas pidas ta hooajal 2014/2015 Audentese SG/Noortekoondis eest.

2016. aastal sõlmis Kullamäe lepingu Saksamaa teise divisjoni (ProA) klubi Rockets Gothaga. Kullamäe aitas oma meeskonnal liiga finaalturniirile pääseda ning ta debüteeris hooajal 2017/2018 sama klubi koosseisus korvpalli Bundesligas. 2018. aastal naasis Kullamäe ProA-sse, sõlmides hooajaks 2018/2019 lepingu Baunach Young Pikesiga. 11. juulil 2019. aastal sõlmis ta lepingu Hispaania LEB Oro liiga meeskonnaga Real Canoe.Kristian Kullamäe karjäär jätkub Hispaanias. Korvpall24.ee 11.07.2019.

6. augustil 2020 sõlmis Kullamäe kolmeaastase lepingu Hispaania Liga ACB (kõrgeim liiga) klubi San Pablo Burgosega. Lepingu järgi mängis Kullamäe oma esimese aasta laenul LEB Oro liigasse kuuluvas klubis Palmas. Järgmisel hooajal tegi ta Liga ACB debüüdi Burgose meeskonnas, saades mänguaega vaid piiratud minutiteks. Kullamäe otsustas oma lepingu viimasest aastast loobuda pärast seda, kui klubi Burgos langes hooajaks 2022/2023 LEB Orosse (teine liiga).Kullamae piensa en Europa Diario de Burgos. 8. June 2022.

1. augustil 2022 sõlmis Kullamäe lepingu Leedu korvpalliliigas (LKL) ja EuroCup liigas mängiva BC Lietkabelis Panevėžysega.Gynėjų grandį papildė estas. KK Lietkabelis. 1. august 2022. Leedu liiga üks paremaid mänge oli Kullamäel 30. novembril 2022, kui ta sai võidumängus 104:98 Cedevita Olimpija üle kirja 24 punkti, kuus lauapalli, seitse korvisöötu, efektiivsusnäitaja oli 31.Lietkabelis -Cedevita. 30.11.2022.

2023. aastal liitus Kullamäe Hispaania kõrgliiga klubiga Bilbao Basket.Kullamäe hakkab mängima Hispaania kõrgliigas. sport.postimees.ee, 28. juuni 2023 Detsembris 2024 sai Kullamäe treeningul vigastada ning tema mänguaeg jäi hiljem klubis minimaalseks. FIBA Europe Cupi 2024/2025 hooaja meistriks krooniti Bilbao Basket, kuid Kullamäe finaalseerias koosseisu ei kuulunud.Kristian Kullamäe krooniti Bilbao koosseisus FIBA Europe Cupi meistriks. basket.ee 24. aprill 2025 Statistikasse kogunes tal hooajal 2024/2025 keskmiselt 5,6 punkti, 1,5 lauapalli ja 2 resultatiivset söötu. Hooaeg varem olid tema näitajad 10,1 punkti, 2,3 lauapalli ja 1,9 resultatiivset söötu.Kristian Kullamäe hakkab mängima Leedu kõrgliigas. sport.delfi.ee, 24. juuli 2025

Hooajal 2025/2026 jätkab Kristian Kullamäe mängimist Leedu kõrgliiga klubis BC Panevėžysise Lietkabelis.   

 Koondisemängud 
Kullamäe on mänginud Eesti noortekoondistes U16, U18 ja U20 vanuseklassis.

Kristian Kullamäe debüteeris Eesti koondises 25. veebruaril 2018. aastal MM2019 valikmängus Iisraeli vastu, visates 78:62 võidumängus 8 punkti. Aastatel 2018–2025 on Kullamäe pidanud kokku 55 koondisemängu (20. august 2025). 

Viskerekord ühes koondisemängus on Kullamäel 31 punkti (Põhja-Makedoonia vastu 20.02.2020.), millega ta on Eesti koondise mängijate kõigi aegade edetabelis 18. kohal (seisuga 2023).Mängijate pingerida. basket.ee, vaadatud 23.02.2023. Resultatiivsete söötude rekord on 10 (2022 Leedu vastu), lauapallide rekord 9 (2025 mängus Põhja-Makedooniaga), vaheltlõigete parim tulemus 3 (2023 Soome vastu), kõrgeim efektiivsuse näitaja 25 (2022 mängus Rootsiga).Kristian Kullamäe. Statistika. Eesti Korvpalliliit

Isiklikku
Tema isa on endine korvpallur Gert Kullamäe ja vend samuti korvpallur Oliver Kullamäe.

Viited

Välislingid
Kristian Kullamäe. basket.ee
Kristian Kullamäe. Basketball Player - Proballers
Kristian Kullamäe: tõestasime, et Eestil on talenti. basket.ee 22. veebruar 2021
Kristian Kullamäe hakkab mängima Leedu tippklubis. Delfi Sport 1. august 2022
Kullamäe olulistest puudujatest: korvpall on ikkagi pikkade meeste mäng. ERR Sport, 22. veebruar 2023
Hispaanias imemängu teinud Kullamäe ohustas rekordit. Bilbao peatreener: tiimi koostades oli Kullamäe võtmemängijaks Delfi Sport, 15. oktoober 2023
Kõva sõna: Kristian Kullamäe valiti Hispaanias nädala mängijaks Delfi Sport, 16. oktoober 2023
 Kristian Kullamäe: pärast vigastust ma Bilbaos võimalust ei saanud, kraanid keerati kinni. audio, sport.delfi.ee, 13. juuni 2025

Kategooria: Eesti korvpallurid
Kategooria: Sündinud 1999